Alţi 1.000 de muncitori au plecat de pe aeroportul din Cluj. Ce planuri au românii care câştigă şi de 15 ori mai mult în Germania.
Peste 1.000 de muncitori au plecat astăzi de pe aeroportul din Cluj-Napoca. Unii au plecat la cules sparanghel, alții vor lucra pe plantaţiile de căpşuni. În Germania, un muncitor sezonier poate să câştige chiar şi 3.000 de euro pe lună.
Exodul sezonierilor
continuă, în plină stare de urgenţă. Doar azi, peste 1.000 de muncitori au
plecat spre Germania de pe aeroportul din Cluj-Napoca.De ani de zile, o femeie merge la lucru în Germania, iar toți banii câştigaţi îi investeşte în casă.Elena, o altă româncă care pleacă la muncă, şi-a lăsat copilul în grija bunicilor. Alături de soț, aceasta muncește și zece ore pe zi la cules de căpşuni.Elena Stoian, muncitoare: “În agricultură, este greu, dar ce să facem." Reporter: Şi câte ore staţi aplecată să culegeţi? Elena Stoian, muncitoare: "Opt, zece, depinde. La inceput faci şi febră musculară, primele două săptămâni până ne acomodăm, apoi e mai uşor. Vrem să ne construim o casă a noastră eu şi soţul."Cu gândul la un trai mai bun, românii uită de oboseală și se întorc acasă cu banii cu care pot să-şi construiască visele.Petre Ramonica, muncitoare: “Barbaţii sunt pe câmp noi femeile suntem în hală. Pe noi nu ne lasă afară. Sincer eu sunt la a doua căsnicie şi ne-am cumpărat acum o casă şi încercăm să o punem la punct. “În Germania, un muncitor
sezonier poate să câştige chiar şi 3.000 de euro pe lună.Sursă foto: Profimedia.